แฟนเริ่มมีไข้สูงมากเมื่อวันพฤหัสที่ผ่านมา ไข้39.5ค่ะ ก็เลยไปคลินิกใกล้บ้าน ทำการฉีดยาให้ยาลดไข้กับยาแก้เมื่อยตัวมา แฟนก็เลยกินตามที่สั่ง ไข้ก็เลยลดลงภายในคืนวันพฤหัสเลยค่ะ อาการดีขึ้นเรื่อยๆจนหายขาด จนมาถึงวันที่จันทร์นี้แฟนมีผื่นสีแดงขึ้นตามลำตัว ไม่มีไข้ ไม่คัน ไม่เจ็บส่วนใดของร่างกายเลย เป็นแบบนี้คืออะไรคะ
สวัสดีค่ะ อาการไข้สูงและมีผื่นแดงตามตัวอาจเกิดจาก-โรคไข้เลือดออกนั้น โดยในระยะเริ่มแรกจะมีไข้สูงลอย เบื่ออาหาร คลื่นไส้ อาเจียน ปวดท้อง อาจมีจุดเลือดออกสีแดงเล็กๆ ตามผิวหนัง (ไม่ใช่ผื่นที่มีลักษณะนูนสีแดง) ไม่มีอาการคัน หรือมีเลือดออกบริเวณอื่นๆ เช่น เลือดออกตามไรฟัน เลือดกำเดาไหล อาเจียนมีเลือดปน อาการจะเป็นอยู่ประมาณ 2-7 วัน-ไข้ออกผื่นจากเชื้อไวรัสชนิดไม่เจาะจง เช่น เกิดจากการติดเชื้อ enterovirus หรือ adenovirus ลักษณะผื่น อาการจะไม่ได้จำเพาะเจาะจง จะรักษาตามอาการคือพักผ่อนและกินยาลดไข้-โรคหัด อาการคือมีไข้ ตาแดง น้ำมูกไหล ไอแห้ง เจ็บคอ หลังจากนั้น 3-4 วัน จะพบจุดหรือตุ่มสีขาวตรงกระพุ้งแก้ม และจะผื่นนูนแดงขึ้นในวันที่ 4 ของการมีไข้-หัดเยอรมัน อาการคือมีไข้ เจ็บคอ ปวดศีรษะ และปวดกล้ามเนื้อ หลังจากนั้น 2-3 วันจะพบผื่นสีแดงตามผิวหนัง โดยเริ่มจากหน้า ตามด้วยลำคอและแขนขาแนะนำรับประทานยาตามที่แพทย์สั่ง เช็ดตัวลดไข้ทุก 4-6 ชั่วโมงและกลับไปติดตามอาการตามนัด หากในระหว่างนี้ไข้ขึ้นสูงมาก กินได้น้อย มีผื่นลุกลาม อาจกลับไปพบแพทย์ก่อนได้